text: Slukker stadig på spånfabrik
  08 februar 2010 kl. 07.54
  Mandag morgen var brandfolk stadig igang med Dansk Spån Transport i Brædstrup. Fabrikken har næsten brændt i et døgn.
  Hele produktionsapparatet og lageret  på virksomheden Dansk Spån Transport på Østergaaardvej i Brædstrup er ødelagt. Fabrikken producerer træflis, der sælges som brændsel. 
  Politi og brandvæsen blev alarmeret søndag kl. 10.27 - og fik ret hurtigt ilden under kontrol. Det var forudset, at træflisen kan ulme længe.
  Branden medførte en kraftig røg. Men der var ikke behov for at advare naboerne til fabrikken.
  